કુલદીપ નાયર એ લખવાનું પણ ભૂલ્યા નથી કે જો લોકપાલ જેવી વ્યવસ્થા હોત તો એ દર્શાવત કે પૂર્વ રાષ્ટ્રપતિ ક્યાં નિષ્ફળ ગયા. અફસોસ કે રાષ્ટ્રપતિના શાસન કાળની સમીક્ષા માટે આવી કોઈ સંસ્થા નથી. તેમણે પ્રણવ મુખરજીની એ મુદ્દે પણ ટીકા કરી છે કે રાષ્ટ્રપતિપદ પર રહીને પોતાનાં સંસ્મરણો પ્રસિદ્ધ કરવા એ રાષ્ટ્રપતિને શોભે નહીં. પ્રણવ મુખરજીએ જાણી જોઈને સાંપ્રદાયિક તત્ત્વો સામેની લડાઈનો ઇનકાર કર્યો છે. આરએસએસ અથવા કહો કે ભાજપ દેશને કહી શકે છે કે નાગપુર સાંપ્રદાયિક તત્ત્વોનું પ્રતિનિધિત્વ નથી કરતું કેમ કે મુખરજીએ આરએસએસ કેડરને સંબોધન કરવાનું પસંદ કર્યું. આખરે કુલદીપ નાયરે એવી ટિપ્પણી કરી છે કે સોનિયા ગાંધી અને રાહુલ ગાંધીએ આ પગલાં માટે મુખરજીની ટીકા કરવી જોઈતી હતી. જો તેઓએ એવું કર્યું હોત તો રાષ્ટ્ર ફરી એ પક્ષ પ્રત્યે ધ્યાન આપવા મજબૂર થયું હોત જે પક્ષ સતત અપ્રાસંગિક બનતો જાય છે.